# Ein Bild, das dunkel enthält.  Automatisch generierte BeschreibungΠΑΝΕΠΙΣΤΗΜΙΟ ΙΩΑΝΝΙΝΩΝ

# ΤΜΗΜΑ ΦΙΛΟΣΟΦΙΑΣ

# ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ

# ΠΑΝΕΠΙΣΤΗΜΙΟ ΚΡΗΤΗΣ

# ΤΜΗΜΑ ΦΙΛΟΣΟΦΙΚΩΝ ΚΑΙ ΚΟΙΝΩΝΙΚΩΝ ΣΠΟΥΔΩΝ

##### ΤΟΜΕΑΣ ΦΙΛΟΣΟΦΙΑΣ

##### **ΔΙΙΔΡΥΜΑΤΙΚΟ ΔΙΑΤΜΗΜΑΤΙΚΟ ΠΡΟΓΡΑΜΜΑ**

ΜΕΤΑΠΤΥΧΙΑΚΩΝ ΣΠΟΥΔΩΝ

**«ΕΛΛΗΝΙΚΗ ΦΙΛΟΣΟΦΙΑ – ΦΙΛΟΣΟΦΙΑ ΤΩΝ ΕΠΙΣΤΗΜΩΝ»**

Ιωάννινα 16/06/2022

Πρόσκληση συμμετοχής στο Θερινό Σχολείο

**Η Διεπιστημονικότητα στη Φιλοσοφία σήμερα**

8-12 Ιουλίου 2022,

Ριζάρειο Ίδρυμα Μονοδένδρι

Το Δ.Δ.Π.Μ.Σ. «Ελληνική Φιλοσοφία – Φιλοσοφία των Επιστημών» διοργανώνει Θερινό Σχολείο, το οποίο θα πραγματοποιηθεί στο Μονοδένδρι Ζαγορίου στους χώρους του Ριζαρείου Ιδρύματος. Το Θερινό Σχολείο έχει ως στόχο αφενός να αναπτύξει τους επιστημονικούς και ερευνητικούς στόχους του Δ.Δ.Π.Μ.Σ., αφετέρου να ενισχύσει τους δεσμούς του με την τοπική κοινωνία αναδεικνύοντας την ιστορία της και τις προοπτικές της σε τοπικό, εθνικό και διεθνές περιβάλλον. Για την επίτευξη αυτών των στόχων το Δ.Δ.Π.Μ.Σ. «Ελληνική Φιλοσοφία – Φιλοσοφία των Επιστημών» αποσκοπεί σε συνεργασία με το Ριζάρειο Ίδρυμα στην ετήσια διεξαγωγή του κάθε καλοκαίρι με θεματικές που θα συνδέονται άρρηκτα με τους στόχους και την αποστολή του.

Το θέμα του φετινού προγράμματος του Θερινού Σχολείου του Δ.Δ.Π.Μ.Σ. είναι «Η Διεπιστημονικότητα στη Φιλοσοφία σήμερα» και περιλαμβάνει τις επιμέρους θεματικές ενότητες «Φιλοσοφία και Επιστήμη» και «Φιλοσοφία και Τέχνη». Η έναρξη του Θερινού Σχολείου ορίστηκε για την Παρασκευή 8/7/2022 και ώρα 12:00 π.μ. και η λήξη του για την Τρίτη 12/7/2022 και ώρα 15:00 μ.μ. Το Θερινό Σχολείο απευθύνεται στους μεταπτυχιακούς φοιτητές και τους υποψήφιους διδάκτορες του Δ.Δ.Π.Μ.Σ. «Ελληνική Φιλοσοφία – Φιλοσοφία των Επιστημών». Στους συμμετέχοντες θα χορηγηθεί βεβαίωση παρακολούθησης.

Για την παρακολούθηση του προγράμματος του Θερινού Σχολείου του Δ.Δ.Π.Μ.Σ. προσφέρονται

* **24 θέσεις με δωρεάν διανυκτέρευση και διατροφή** στο Ριζάρειο Ίδρυμα,
* **θέσεις χωρίς δωρεάν διανυκτέρευση και διατροφή**.

Καλούνται οι ενδιαφερόμενοι να υποβάλουν **αίτηση** ηλεκτρονικά στη Γραμματεία του Τμήματος Φιλοσοφίας για τη συμμετοχή τους δηλώνοντας σε ποια κατηγορία θέσεων θέλουν να συμπεριληφθούν. Η αίτηση πρέπει να συνοδεύεται από **σύντομο βιογραφικό σημείωμα**(με έμφαση στα επιστημονικά, ερευνητικά ενδιαφέροντα και **τις ακαδημαϊκές επιδόσεις**) και να υποβληθεί έως τις 21/06/2022 και ώρα 12:00 π.μ.



Αναπλ. Καθηγητής Κωνσταντίνος Ράντης

Διευθυντής του Δ.Δ.Π.Μ.Σ. «Ελληνική Φιλοσοφία – Φιλοσοφία των Επιστημών»

Συνημμένα:

1) Πρόγραμμα Θερινού Σχολείου

2) Αίτηση Συμμετοχής